Go intsha setlhabelo ga batho ba ga Jehofa ka nako ya masetlapelo go re lemotsha boammaaruri jwa mafoko a a mo go Diane 17:17, a a reng: “Molekane wa boammaaruri o lorato ka dinako tsotlhe, mme ke morwarramotho yo o tsholetsweng nako ya fa go na le matshwenyego.” Ditiragalo tseno tsotlhe di bontsha gore Jehofa o kgona go dirisa moya wa gagwe le bakaulengwe ba rona go thusa ba ba ikanyegang, tota le fa ba lebane le loso. Tiro eno ya namolo e ne ya tswelela ka lobaka lo loleele. Basupi ba ga Jehofa ba ne ba anamisa dilwana tsa namolo di feta dikilogerama di le 450 000, go akaretsa le dijo tse di apeilweng tse di ka lekanang batho ba le 400 000. Bakaulengwe le bokgaitsadi ba le 78 go tswa kwa dikarolong tse di farologaneng tsa lefatshe ba ba nang le kitso ya tsa kalafi, ba ne ba ithaopela go ya go bereka le baithaopi ba bangwe kwa Haiti. *